CELEX: 32019D0079
Language: da
Date: 2018-12-20 00:00:00
Title: Rådets afgørelse (EU) 2019/79 af 20. december 2018 om indgåelse på Unionens vegne af aftalen mellem Den Europæiske Union og Republikken Seychellerne om ændring af aftalen mellem Det Europæiske Fællesskab og Republikken Seychellerne om visumfritagelse for kortvarige ophold

21.1.2019   
               
               
                  DA
               
               
                  Den Europæiske Unions Tidende
               
               
                  L 18/29
               
            
         RÅDETS AFGØRELSE (EU) 2019/79
         af 20. december 2018
         om indgåelse på Unionens vegne af aftalen mellem Den Europæiske Union og Republikken Seychellerne om ændring af aftalen mellem Det Europæiske Fællesskab og Republikken Seychellerne om visumfritagelse for kortvarige ophold
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 77, stk. 2, litra a), sammenholdt med artikel 218, stk. 6, andet afsnit, litra a), nr. v),
         under henvisning til forslag fra Europa-Kommissionen,
         under henvisning til godkendelse fra Europa-Parlamentet (1), og
         ud fra følgende betragtninger:
         
                     (1)
                  
                  
                     Ved Rådets afgørelse 2009/900/EF (2) indgik Rådet aftalen mellem Det Europæiske Fællesskab og Republikken Seychellerne om visumfritagelse for kortvarige ophold (3) (»aftalen«). Aftalen indeholder bestemmelser om visumfritagelse for unionsborgere og statsborgere i Republikken Seychellerne ved indrejse i den anden kontraherende parts område med henblik på ophold i en periode på højst tre måneder i løbet af en seksmånedersperiode.
                  
               
                     (2)
                  
                  
                     Ved Europa-Parlamentets og Rådets forordning (EU) nr. 610/2013 (4) blev der indført horisontale ændringer i Unionens visum- og grænseregler, og et kortvarigt ophold blev defineret som højst 90 dage inden for en periode på 180 dage.
                  
               
                     (3)
                  
                  
                     Det er nødvendigt at integrere denne nye definition i aftalen for fuldt ud at harmonisere Unionens ordning for visum til kortvarigt ophold.
                  
               
                     (4)
                  
                  
                     Kommissionen har på Unionens vegne forhandlet en aftale med Republikken Seychellerne, som ændrer aftalen mellem Det Europæiske Fællesskab og Republikken Seychellerne om visumfritagelse for kortvarige ophold (»ændringsaftalen«).
                  
               
                     (5)
                  
                  
                     Ændringsaftalen blev undertegnet i overensstemmelse med Rådets afgørelse (EU) 2017/2088 (5).
                  
               
                     (6)
                  
                  
                     Denne afgørelse udgør en udvikling af de bestemmelser i Schengenreglerne, som Det Forenede Kongerige ikke deltager i, jf. Rådets afgørelse 2000/365/EF (6); Det Forenede Kongerige deltager derfor ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige.
                  
               
                     (7)
                  
                  
                     Denne afgørelse udgør en udvikling af de bestemmelser i Schengenreglerne, som Irland ikke deltager i, jf. Rådets afgørelse 2002/192/EF (7); Irland deltager derfor ikke i vedtagelsen af denne afgørelse, som ikke er bindende for og ikke finder anvendelse i Irland.
                  
               
                     (8)
                  
                  
                     Ændringsaftalen bør godkendes —
                  
               VEDTAGET DENNE AFGØRELSE:
         
            Artikel 1
            Aftalen mellem Den Europæiske Union og Republikken Seychellerne om ændring af aftalen mellem Det Europæiske Fællesskab og Republikken Seychellerne om visumfritagelse for kortvarige ophold godkendes herved på Unionens vegne.
            Teksten til ændringsaftalen er knyttet til denne afgørelse.
         
         
            Artikel 2
            Formanden for Rådet foranstalter på Unionens vegne den notifikation, der er omhandlet i ændringsaftalens artikel 2 (8).
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 20. december 2018.
            
               
                  På Rådets vegne
               
               E. KÖSTINGER
               
                  Formand
               
            
         
         
            (1)  Godkendelse af 23.10.2018.
         
            (2)  Rådets afgørelse 2009/900/EF af 30. november 2009 om indgåelse af aftalen mellem Det Europæiske Fællesskab og Republikken Seychellerne om visumfritagelse for kortvarige ophold (EUT L 321 af 8.12.2009, s. 42).
         
            (3)  EUT L 169 af 30.6.2009, s. 31.
         
            (4)  Europa-Parlamentets og Rådets forordning (EU) nr. 610/2013 af 26. juni 2013 om ændring af Europa-Parlamentets og Rådets forordning (EF) nr. 562/2006 om indførelse af en fællesskabskodeks for personers grænsepassage (Schengengrænsekodeks), konventionen om gennemførelse af Schengenaftalen, Rådets forordning (EF) nr. 1683/95 og (EF) nr. 539/2001 og Europa-Parlamentets og Rådets forordning (EF) nr. 767/2008 og (EF) nr. 810/2009 (EUT L 182 af 29.6.2013, s. 1).
         
            (5)  Rådets afgørelse (EU) 2017/2088 af 6. november 2017 om undertegnelse på Unionens vegne af aftalen mellem Den Europæiske Union og Republikken Seychellerne om ændring af aftalen mellem Det Europæiske Fællesskab og Republikken Seychellerne om visumfritagelse for kortvarige ophold (EUT L 297 af 15.11.2017, s. 11).
         
            (6)  Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengen-reglerne (EFT L 131 af 1.6.2000, s. 43).
         
            (7)  Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengen-reglerne (EFT L 64 af 7.3.2002, s. 20).
         
            (8)  Datoen for ændringsaftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.
      
      
         
            BILAG
            
               Erklæring fra Unionen vedrørende ikrafttrædenaf forordning (EU) 2017/2226 om oprettelse af et ind- og udrejsesystem og de medlemsstater, der anvender Schengenreglerne fuldt ud
            
            Europa-Parlamentets og Rådets forordning (EU) 2017/2226 af 30. november 2017 om oprettelse af et ind- og udrejsesystem til registrering af ind- og udrejseoplysninger og oplysninger om nægtelse af indrejse vedrørende tredjelandsstatsborgere, der passerer medlemsstaternes ydre grænser, om fastlæggelse af betingelserne for adgang til ind- og udrejsesystemet til retshåndhævelsesformål og om ændring af konventionen om gennemførelse af Schengenaftalen og forordning (EF) nr. 767/2008 og (EU) nr. 1077/2011 trådte i kraft den 29. december 2017.
            Fra datoen for ikrafttræden af forordning (EU) 2017/2226 (1) og med henblik på denne aftale forstås der derfor ved medlemsstater, der anvender Schengenreglerne fuldt ud, de medlemsstater, der anvender ind- og udrejsesystemet ved de ydre grænser. Den maksimale periode på 90 dage inden for en periode på 180 dage udregnes under hensyntagen til ophold i alle medlemsstater, der anvender ind- og udrejsesystemet ved de ydre grænser.
            
               (1)  Ikrafttrædelsesdatoen fastsættes af Kommissionen i overensstemmelse med artikel 73 i forordning (EU) 2017/2226.